b"\n_START_ARTICLE_\nCases al carrer Torres Jonama, 93 i 95\n_START_SECTION_\nDescripci\xc3\xb3\n_START_PARAGRAPH_\nEdificaci\xc3\xb3 unit\xc3\xa0ria formada per dos habitatges unifamiliars entre mitgeres, cadascun d'una crugia, de planta baixa i pis i pati posterior. El conjunt t\xc3\xa9 una fa\xc3\xa7ana definida amb una composici\xc3\xb3 \xc3\xbanica i homog\xc3\xa8nia, esquema compositiu propi de moltes altres cases entre mitgeres dels eixamples de la vila. En aquest cas, per\xc3\xb2 la introducci\xc3\xb3 d'altres elements ornamentals i la balconada central, \xc3\xbanica per als dos habitatges, produeix un resultat m\xc3\xa9s expressiu. La decoraci\xc3\xb3 es concreta en l'emmarcament de les portes i finestres: relleus d'obra emfatitzant les llindes a manera de frontons. Les dues portes de fusta presenten motius vegetals de tradici\xc3\xb3 modernista treballats amb talla._NEWLINE_L'interior, amb passad\xc3\xads central i habitacions a una banda als baixos i compartimentaci\xc3\xb3 als pisos, ha estat en alguns punts alterat."